GiliGold/VAD_KnessetCorpus huggingface dataset:
מכלוף מיקי זוהר:
אני עובר לבקשת יו"ר הוועדה המשותפת לוועדת הכנסת ולוועדת הכלכלה למיזוג הצעות החוק הבאות:
מכלוף מיקי זוהר:
הצעת חוק השידור הציבורי הישראלי, שזאת הצעת החוק של הממשלה שדנו בה, והצעת חוק השידור הציבורי הישראלי של חבר הכנסת איתן כבל.
איילת נחמיאס ורבין:
אני שמחה שהקואליציה התעשתה והעבירה את החוק הטרומי של איתן כבל.
איתן כבל:
אני מבקש, אחרי שעברנו את כל התהליך, למזג על פי הכללים את ההצעה עם הצעת החוק הממשלתית.
פנינה תמנו:
אני רוצה לברך את כבל.
פנינה תמנו:
אני רוצה לומר לחברי חבר הכנסת חסון, זו הפעם השנייה שאני בעד ואני לא מתנגדת.
פנינה תמנו:
הוא אמר מעל דוכן המליאה שהתנגדתי.
מכלוף מיקי זוהר:
אנחנו חוזרים להצבעה על טענות נושא חדש שהועלו פה.
מכלוף מיקי זוהר:
אני מבקש לדחות את כל טענות הנושא החדש שהועלו בחוק הלאום.
מכלוף מיקי זוהר:
אני עובר להצבעה.
מכלוף מיקי זוהר:
מי בעד טענות נושא חדש, ירים את ידו?
מכלוף מיקי זוהר:
בעד – 5
בשעה 09:
בחירת נציגי הכנסת באסיפה הבוחרת, לפי חוק הרבנות הראשית לישראל, התש"ם-1980
מכלוף מיקי זוהר:
אני עובר לבחירת נציגי האסיפה הבוחרת, לפי חוק הרבנות הראשית לישראל, התש"ם- 1980.
מכלוף מיקי זוהר:
מליאת הכנסת הסמיכה את ועדת הכנסת לבחור את חמשת נציגי הכנסת לאסיפה הבוחרת של מועצת הרבנות הראשית.
מכלוף מיקי זוהר:
הודענו לפני שבועיים על קיום הישיבה היום לבחירת הנציגים.
מכלוף מיקי זוהר:
כל אחד מחברי הכנסת שאינו שר או סגן שר רשאי היה להציג את מועמדותו למזכירות ועדת הכנסת עד לסיום המליאה ביום רביעי שעבר, 11 ביולי.
מכלוף מיקי זוהר:
ביום ראשון הודענו על שמות חברי הכנסת שהגישו מועמדות.
מכלוף מיקי זוהר:
מאז ההודעה ביום ראשון יש מספר חברי כנסת שביקשו להסיר את מועמדותם.
מכלוף מיקי זוהר:
על שולחן הוועדה מונחת רשימת המועמדים המעודכנת, ואלה הם: חבר הכנסת דודי אמסלם, חבר הכנסת יעקב אשר, חבר הכנסת יואב בן צור, חבר הכנסת מכלוף מיקי זוהר, חבר הכנסת מרדכי יוגב, חברת הכנסת עליזה לביא, חברת הכנסת שולי מועלם, חברת הכנסת מרב מיכאלי, חברת הכנסת אילת נחמיאס-ורבין, חברת הכנסת לאה פדידה.
מכלוף מיקי זוהר:
לפי הוראות סעיף 66ג לתקנון הכנסת הבחירות בוועדה יהיו גלויות.
מכלוף מיקי זוהר:
מכיוון שמספר המועמדים עולה על מספר הנציגים שיש לבחור, שהוא 5, כל חבר ועדה נדרש לומר את שם המועמד או המועמדים שהוא תומך בהם, לא יותר מ-5 מועמדים.
מכלוף מיקי זוהר:
המועמדים שיזכו למרב הקולות הם אלה שייבחרו.
מכלוף מיקי זוהר:
במידה וכמה מועמדים יזכו במספר קולות שווה, לא ניתן יהיה לקבוע בשל כך מי הם חמשת נציגי הכנסת, נחזור מיד על ההצבעה.
מכלוף מיקי זוהר:
אני מסב את תשומת הלב שלכם שעל שולחן הוועדה מונח גם מכתבו של היועץ המשפטי של הכנסת - הוא הופץ לחברי הכנסת - שעליו תרחיב בקצרה היועצת המשפטית של הוועדה.
מכלוף מיקי זוהר:
גברתי היועצת המשפטית, נא לפרט על מכתבו של היועץ המשפטי.
יעל סלנט:
במכתבו ביקש היועץ המשפטי לכנסת להסב את תשומת לב חברי הכנסת כי בבואם להצביע בוועדה מן הראוי שיתנו את דעתם לעיקרון הייצוג ההולם לנשים ולנגזר ממנו, בפרט על רקע תת הייצוג המובנה והחריג של נשים באסיפה הבוחרת.
יעל סלנט:
עיקרון שני שביקש היועץ המשפטי לכנסת להסב את תשומת לב חברי הכנסת בבואם לבחור את נציגי הכנסת לאסיפה הבוחרת של מועצת הרבנות הראשית, הוא העיקרון של מתן ייצוג סיעות האופוזיציה.
פנינה תמנו:
כמה ייצוג של האופוזיציה?
יעל סלנט:
אין הוראה שקובעת כמה חברים צריכים להיות מהאופוזיציה.
יעל סלנט:
היועץ המשפטי מצא לנכון להסב את תשומת ליבכם שצריך לתת תשומת לב לייצוג הולם לנשים ולייצוג לסיעות האופוזיציה.
יעל סלנט:
גם בעבר הנוהג היה, לפחות בפעמיים האחרונות, שהייתה נציגות לסיעות האופוזיציה בקרב חברי הכנסת שנבחרו.
עליזה לביא:
בפעם שעברה היינו 3 נשים.
מרב מיכאלי:
אני מבקשת להסיר את מועמדותי.
דוד אמסלם:
גם אני מסיר את מועמדותי.
איילת נחמיאס ורבין:
גם אני.
מכלוף מיקי זוהר:
חברת הכנסת מיכאלי, חבר הכנסת אמסלם וחברת הכנסת נחמיאס-ורבין מסירים את מועמדותם.
יואל חסון:
אנחנו הודענו שהאופוזיציה תומכת בעליזה לביא כמועמדת מוסכמת.
יואל חסון:
אני מקווה שתקבלו החלטה לתת יותר ייצוג נשי.
מכלוף מיקי זוהר:
אני מצביע לשתי נשים.
יואל חסון:
צריך יותר.
מכלוף מיקי זוהר:
יש 5.
מכלוף מיקי זוהר:
זה כמעט הרוב.
מרב מיכאלי:
אדוני, קח בחשבון מה הרכב הוועדה הכוללת.
מרב מיכאלי:
זה לא רק חמשת חברי הכנסת.
מכלוף מיקי זוהר:
אני בוחר ביעקב אשר, ביואב בן צור, בי, בעליזה לביא ובשולי מועלם-רפאלי.
מכלוף מיקי זוהר:
הבא בתור בהצבעה הוא דודי אמסלם.
דוד אמסלם:
כנ"ל.
שולי מועלם-רפאלי:
חבר הכנסת מוטי יוגב טלפן עכשיו וביקש להסיר את המעמדות שלו.
יואל חסון:
אני מצביע לחבר הכנסת יעקב אשר, לחבר הכנסת יואב בן צור, לחבר הכנסת מיקי זוהר, לחברת הכנסת עליזה לביא ולחברת הכנסת שולי מועלם.
אחמד טיבי:
בוועדות לבחירת קאדים לבתי דין שרעיים יש שרים יהודים וחברי כנסת יהודים, לא מוסלמים, למרות שהקאדים הם מוסלמים.
אחמד טיבי:
אתם מתערבים לנו, נכנסים לנו לנשמה בכל דבר.
אחמד טיבי:
אני לא מבין למה אין פה מועמדים ערבים.
שולי מועלם-רפאלי:
לא הגשתם מועמדות.
אחמד טיבי:
הם אמרו שזה רק ליהודים.
מכלוף מיקי זוהר:
לא הגשתם מועמדות.
אחמד טיבי:
אני מבקש רביזיה על השמות, לפתוח את הרשימה מחדש.
אחמד טיבי:
יש אנשים שמאוד רוצים להיות חברים.
איילת נחמיאס ורבין:
הייתה הגשת מועמדות עד יום רביעי שעבר.
מכלוף מיקי זוהר:
אי אפשר עכשיו.
אחמד טיבי:
אני מבקש חוות דעת משפטית.
יעל סלנט:
אי אפשר.
אחמד טיבי:
לאור העובדה שיש כאן רק נציגים מזן אחד, הרשימה המשותפת מוחה ולא תשתתף בהצבעה.
מכלוף מיקי זוהר:
במקום רוברט אילטוב יצביע חבר הכנסת חמד עמאר.
חמד עמאר:
אני מצביע כמוך.
מכלוף מיקי זוהר:
העתיק את הצבעתי.
פנינה תמנו:
המועצה הזאת אמורה להיות שומרת הסף בשירותים של כשרות, נישואים, גירושין, כדי לספק אותם בצורה שוויונית לכל יהודי הארץ הזאת.
פנינה תמנו:
אני רוצה להזכיר לך את פרשת יקבי ברקן.
פנינה תמנו:
אני עכשיו מצביעה.
פנינה תמנו:
אני מקווה מאוד שתזכרו שאני שלחתי אתכם לעשות את התיקון באפליה כלפי יוצאי אתיופיה שלצערי ברבנות אנחנו עדיין ספק יהודים.
פנינה תמנו:
זה אחד הדברים הראשונים שתבקשו להעלות ממי שאתם שולחים ובוחרים אותו.
פנינה תמנו:
אני מצביעה לחברתי עליזה לביא מ"יש עתיד", לחברת הכנסת שולי מועלם מ"הבית היהודי" שאני בטוחה שהדברים שלי נכנסו לליבה והייתה בקשב רב, לחבר הכנסת מיקי זוהר, לחבר הכנסת יואב בן צור מש"ס - אל תשכחו את הרב עובדיה יוסף, זכר צדיק לברכה - וליעקב אשר שאני אוהבת מאוד, אבל הסיעה שלו היא המקור לבעיה.
איילת נחמיאס ורבין:
הייתי רוצה שיהיו 3 נשים ושני גברים, אבל בצוק העיתים ובצר לי אני אצביע על פי סוג הסיכומים שהגענו כאן.
איילת נחמיאס ורבין:
את כולם אני מעריכה.
איילת נחמיאס ורבין:
אני מצטרפת לכל מילה שאמרה חברת הכנסת פנינה תמנו-שטה.
איילת נחמיאס ורבין:
אני סומכת עליכם שתעשו עבודה בשבילה ובשביל נשים.
איילת נחמיאס ורבין:
אני בוחרת בחבר הכנסת יעקב אשר, חבר הכנסת יואב בן-צור, חבר הכנסת מכלוף זוהר, חברת הכנסת עליזה לביא, חברת הכנסת שולי מועלם.
איילת נחמיאס ורבין:
אנחנו סומכות עליכן.
יואב בן צור:
אני מצביע כמו היושב-ראש.
שולי מועלם-רפאלי:
אני אפתח בזה שאני מצרה על זה שאף חברת כנסת נוספת מהקואליציה לא הגישה מועמדות.
שולי מועלם-רפאלי:
מקובל שיש ייצוג הולם לנשים.
שולי מועלם-רפאלי:
המגמה היא להגדיל את מספר הנשים מהכנסת, כדי להגדיל את מספר הנשים בגוף הכולל.
שולי מועלם-רפאלי:
יש לזה משמעות גדולה.
שולי מועלם-רפאלי:
כמי שמאמינה בחשיבותה של רבנות ראשית משמעותית במדינת ישראל, קולות נשים בגוף הבוחר הם משמעותיים כדי להביא את כל החברה הישראלית לידי ביטוי.
שולי מועלם-רפאלי:
אני בטוחה שביחד נפעל בצורה הנכונה ביותר.
שולי מועלם-רפאלי:
אני מודה על התמיכה בי.
שולי מועלם-רפאלי:
אני מעתיקה את ההצבעה של יושב-ראש הוועדה.
רועי פולקמן:
הבחירה היא בחבר הכנסת יעקב אשר, בחבר הכנסת יואב בן-צור, בחבר הכנסת מיקי מכלוף זוהר, בחברת הכנסת עליזה לביא ובחברת הכנסת שולי מועלם.
אני מצטרף להצעה של חבר הכנסת פולקמן ושל היושב-ראש.
מכלוף מיקי זוהר:
אני מבקש את תוצאות ההצבעה.
מכלוף מיקי זוהר:
יש החלטה, יש חברים.
מכלוף מיקי זוהר:
אני מקווה שהם יפעלו למנות רבנים כמו שצריך.
מכלוף מיקי זוהר:
טענת נושא חדש של חבר הכנסת פולקמן בנושא החינוכית.
רועי פולקמן:
אדוני היושב-ראש, אני מושך את הצעתי לנושא חדש, אין צורך בהצבעה.
רועי פולקמן:
אני מבקש מאדוני לחזור למתווה שעליו סוכם.
רועי פולקמן:
אתה הצעת להגדיל את מכסת הקליטה.
רועי פולקמן:
אנחנו צריכים לגבות את זה בהסכמה תקציבית.
רועי פולקמן:
ברור ואין לי ספק שזה יהיה.
רועי פולקמן:
אני חושב שההסתייגות לא נחוצה.
רועי פולקמן:
אנחנו נגיע להסכמות.
אילן גילאון:
אדוני היושב-ראש, זה מול המתווה שאתה הצגת?
מכלוף מיקי זוהר:
אני מציע שבחוק יעוגן ש-50 עובדים מהחינוכית יעברו לתאגיד בכיסוי מלא.
שולי מועלם-רפאלי:
במידה והחינוכית נסגרת.
מכלוף מיקי זוהר:
במידה והחינוכית נסגרת.
מכלוף מיקי זוהר:
זה בחוק מעוגן הרמטית וסגור.
מכלוף מיקי זוהר:
דבר שני, אני אגיש הצעה שתופל פה בוועדה ותעלה כהסתייגות במליאה, שקובעת שהחינוכית תמשיך לחיות בעוד שנה נוספת עם תקציב שלא יעלה על 90 מיליון שקלים וכיחידת סמך של משרד החינוך ומשרד התקשורת ביחד.
שולי מועלם-רפאלי:
כשברור לאדוני ש-90 מיליון השקלים הם לא מתקציב משרד החינוך, הם תקציב תוספתי למשרד החינוך.
מכלוף מיקי זוהר:
אני עובר להצבעות על הרביזיה של חוק הלאום.
מכלוף מיקי זוהר:
חבר הכנסת טיבי, יש לך דקה לנמק את הרביזיה.
אחמד טיבי:
הבקשה שלי מוצדקת.
מכלוף מיקי זוהר:
אני חוזר לדיון על ההצבעה על הרביזיה.
מכלוף מיקי זוהר:
מי בעד הרביזיה, מי נגד?
מכלוף מיקי זוהר:
הטענה לא נתקבלה.
מכלוף מיקי זוהר:
אתם יכולים להמשיך בדיונים.
מכלוף מיקי זוהר:
בהצלחה.
מכלוף מיקי זוהר:
אני נועל את ועדת הכנסת.
בהצעת חוק-יסוד:
2.
בהצעת חוק-יסוד:
בקשת יו"ר הוועדה המשותפת לוועדת הכנסת ולוועדת החוקה, חוק ומשפט, חה"כ אמיר אוחנה להקדמת הדיון בהצ"ח יסוד: מדינת הלאום של העם היהודי (כ/768), לפני הקריאה השנייה והשלישית.
חברי הוועדה:
שולי מועלם-רפאלי – מ"מ היו"ר אמיר אוחנה יואב בן צור אחמד טיבי איילת נחמיאס ורבין פנינה תמנו
קארין אלהרר אבי דיכטר שרן השכל אורי מקלב עודד פורר טלי פלסקוב סתיו שפיר
ייעוץ משפטי:
יעל סלנט
שולי מועלם-רפאלי:
בוקר טוב, יום רביעי, ו' באב, 18.7, אנחנו פותחים את ועדת הכנסת.
שולי מועלם-רפאלי:
הנושא הראשון שלנו הוא הרביזיה בטענת נושא חדש ביחס לחוק הלאום.
שולי מועלם-רפאלי:
מבין מבקשי הרביזיה נמצאת פה חברת הכנסת קארין אלהרר שתנמק את הרביזיה, אחר כך נעבור להצבעה.
קארין אלהרר:
תודה רבה, גברתי היושבת-ראש.
קארין אלהרר:
אנחנו ביקשנו רביזיה בטענת נושא חדש.
קארין אלהרר:
אנחנו מצאנו שהיה מקום לטענת הנושא החדש.
קארין אלהרר:
אנחנו חשבנו שהיה שינוי.
קארין אלהרר:
תראו, לא היינו חושבים שאין פה נושא חדש אם פתאום היו מעלים עניין של פונדקאות בחוק הלאום.
קארין אלהרר:
אנחנו עדיין לא הבנו את העובדה שאין פה נושא חדש.
קארין אלהרר:
גם שפכנו טענותינו.
קארין אלהרר:
חבר הכנסת טיבי וחבר הכנסת יוסף ג'בארין שטחו את טענותיהם גם בפני היועץ המשפט לוועדה, גור, וגם בפני היועץ המשפטי לכנסת, עורך הדין אייל יינון.
קארין אלהרר:
אנחנו חושבים שיש שינוי מהותי.
קארין אלהרר:
אני אומר לגברתי, המצב שהיה לפני השינוי דיבר על כך שכל התיישבות שתוקם תהיה התיישבות שאפשר יהיה לבחור את הקבוצות.
קארין אלהרר:
חשבנו שיש בזה סגרגציה, שיכולות להיות סיטואציות מאוד מאוד בעייתיות ולא שוויוניות.
קארין אלהרר:
הנוסח עכשיו מדבר על ההתיישבות היהודית, בעוד שלא מדובר בכלל על סוגי התיישבויות אחרות.
קארין אלהרר:
אנחנו מוצאים שיש שינוי מהותי בין הנוסח הקודם לנוסח הקיים היום.
קארין אלהרר:
היינו מבקשים בכל זאת לשוב ולשקול - זאת מטרתה של הרביזיה - מחדש את הטענה שלנו.
קארין אלהרר:
תראו, חוק הלאום הוא חוק יסוד.
קארין אלהרר:
כשהייתי בשנה א' בפקולטה למשפטים למדנו משפט חוקתי.
קארין אלהרר:
כשדנו בחוקי יסוד, היה לזה איזו הילה וחרדת קודש.
קארין אלהרר:
חקיקת חוקי יסוד היא מעשה מאוד מכונן ומאוד גדול.
קארין אלהרר:
אני מאוד הייתי רוצה, ואמרתי את זה בהזדמנויות קודמות, שחקיקת חוק לאום, שהיא באמת אמורה להיות אחת הפסגות, תיעשה בהסכמה מה שיותר רחבה.
קארין אלהרר:
אני חושבת שיש פה טענת נושא חדש שהיא טענה רצינית, היא לא טענה שמן הגורן ומן היקב הבאנו.
קארין אלהרר:
אני הייתי מבקשת לשמוע שוב פעם את היועץ המשפטי.
קארין אלהרר:
אולי הוא ישכנע אותי בעניין הזה.
שולי מועלם-רפאלי:
אנחנו מצביעים עכשיו על הרביזיה.
שולי מועלם-רפאלי:
מי בעד הרביזיה, מי נגד?
שולי מועלם-רפאלי:
בעד – 5
שולי מועלם-רפאלי:
נמנעים – אין
שולי מועלם-רפאלי:
ישנה בקשה של יושב-ראש הוועדה המשותפת, חבר הכנסת אמיר אוחנה, לפטור מחובת הנחה, כמובן מתוך נקודת המוצא שיסיימו להצביע על החוק.
שולי מועלם-רפאלי:
מי בעד הבקשה?
שולי מועלם-רפאלי:
בעד – 8
שולי מועלם-רפאלי:
הבקשה לפטור מחובת הנחה התקבלה, כמובן מתוך נקודת מוצא שיסיימו לעבוד על החוק.
אמיר אוחנה:
אני מבקשת רביזיה.
חברי הוועדה:
שולי מועלם-רפאלי – מ"מ היו"ר אחמד טיבי איילת נחמיאס ורבין רועי פולקמן פנינה תמנו
אמיר אוחנה קארין אלהרר יוסף ג'בארין אבי דיכטר שרן השכל ניסן סלומיאנסקי עודד פורר נחמן שי
שולי מועלם-רפאלי:
לבקשת יושב-ראש הוועדה וחברת הכנסת קארין אלהרר הוגשה רביזיה על הפטור מחובת הנחה.
שולי מועלם-רפאלי:
אני רוצה שנצביע על הרביזיה.
מכלוף מיקי זוהר:
שלום לכולם.
מכלוף מיקי זוהר:
אני מתכבד לפתוח את דיון ועדת הכנסת.
מכלוף מיקי זוהר:
נושאים רבים על סדר-היום, לכן אני מבקש מחברי הכנסת ומהדוברים להיות תמציתיים.
רוברט אילטוב:
אפשר קודם להצביע, ואחר כך הדיון?
מכלוף מיקי זוהר:
אני מוכן.
מכלוף מיקי זוהר:
אני לא חושב שזה יהיה דמוקרטי מספיק, ולכן נשתדל להיות תמציתיים ורציניים.
מכלוף מיקי זוהר:
בקשת הממשלה להקדמת הדיון בהצעות החוק הבאות, לפני הקריאה הראשונה: הצעת חוק הקולנוע.
מכלוף מיקי זוהר:
מי נמצא פה מטעם משרד התרבות והספורט?
מכלוף מיקי זוהר:
אנא, פרט, הסבר ונמק.
ראובן חביב:
ראובן חביב, מנהל אגף מחקר ופיתוח במשרד התרבות והספורט.
ראובן חביב:
ראשית, אנחנו מבצעים מספר שינויים במסגרת הרפורמה ששרת התרבות והספורט מבצעת.
ראובן חביב:
זה חוק שחלים בו מספר שינויים לרגל הרפורמה ששרת התרבות והספורט מובילה בענף הקולנוע.
ראובן חביב:
יהיו לנו שינויים גם במסגרת החוק וגם במבחני התמיכה.
ראובן חביב:
הסכם הקולנוע, הוא פג.
ראובן חביב:
הוא הסכם שנערך כל חמש שנים, הוא מתבסס על החוק.
ראובן חביב:
חשוב מאוד שנהיה עם חוק חדש שיחיל את כל השינויים של הרפורמה ממש בהקדם כדי שנוכל ליישם את זה כבר בשנת 2019, והתהליך מאוד ארוך.
מכלוף מיקי זוהר:
אוקיי.
מכלוף מיקי זוהר:
מי בעד, ירים את ידו.
מכלוף מיקי זוהר:
בעד – רוב
מכלוף מיקי זוהר:
יעל, פה בוועדת הכנסת זה לא קואליציה-אופוזיציה תמיד.
מכלוף מיקי זוהר:
לפעמים זה גם ענייני.
מכלוף מיקי זוהר:
לפעמים.
יעל כהן-פארן:
בסדר.
יעל כהן-פארן:
זה פשוט לפעמים.
מכלוף מיקי זוהר:
אבל אין בעיה, זה בסדר, את יכולה להצביע נגד.
מכלוף מיקי זוהר:
זו זכותך.
יעל כהן-פארן:
מה השינויים בחוק?
מכלוף מיקי זוהר:
אם היית שואלת את השאלות ואחרי זה מצביעה, הייתי יכול להבין, אבל ההצבעה כבר התרחשה, ואנחנו עוברים לסעיף הבא.
יעל כהן-פארן:
אבל כל ההצבעה הייתה מאוד תמוהה.
מכלוף מיקי זוהר:
בסדר, אז יכולת לבקש לדבר.
מכלוף מיקי זוהר:
הצעת חוק סדר הדין הפלילי (חקירת חשודים) (תיקון מס' 9).
מכלוף מיקי זוהר:
נציג הממשלה פה יוכל להסביר?
מכלוף מיקי זוהר:
יש פה את נציג הממשלה להצעת חוק סדר הדין הפלילי (חקירת חשודים)?
אמיר אוחנה:
אולי נעבור לחוק הבא.
מכלוף מיקי זוהר:
מישהו מהממשלה, שיגיע לפה אם אפשר.
מכלוף מיקי זוהר:
אני עובר לחוק הבא:
מכלוף מיקי זוהר:
הצעת חוק לתיקון דיני הבחירות לרשויות המקומיות (מסירת מידע מפנקס הבוחרים למתמודדים לראשות מועצה אזורית והצבעת בעלי תפקידים).
מכלוף מיקי זוהר:
נציג הממשלה פה כדי להסביר את החוק?
מכלוף מיקי זוהר:
גם כאן אני מבקש שנציג ממשלה יגיע.
מכלוף מיקי זוהר:
הצעת חוק חומרי נפץ (תיקון מס' 4 והוראת שעה).
מכלוף מיקי זוהר:
נציג הממשלה, בבקשה.
ישי יודקביץ:
עורך דין ישי יודקביץ, מהייעוץ המשפטי של משרד הביטחון.
ישי יודקביץ:
אדוני היושב-ראש, בהצעה מדובר על תיקון הגדרה של מפעלי מערכת הביטחון.
ישי יודקביץ:
לקראת המכירה הסופית של התעש לאלביט, ההגדרה היום לוקה בחסר מבחינת מפעלים כי ההגדרה היום כוללת רק מפעלים בחברות ממשלתיות, אנחנו צריכים להרחיב את ההגדרה גם לחברות פרטיות כמו אלביט לכשתרכוש סופית את תעש.
ישי יודקביץ:
אנחנו רוצים אפשרות לשר הביטחון לפטור מהוראות חוק חומרי נפץ, אבל בכפוף להתניית תנאי מאוד חשוב של השתת תקן בטיחות בטיפול בנפיצים שקיים היום כבר.
ישי יודקביץ:
הנושא לא חדש מבחינה מעשית, 14 שנה כבר התעשיות הביטחוניות עובדות לפי התקן הזה.
ישי יודקביץ:
הדחיפות הנדרשת היא כדי להשלים את הליכי הפרדת הפעילות בין תעש אלביט לבין חברת תומר שהיא תיוותר חברה ממשלתית, לגבי הנושא הזה של בטיחות בנפיצים, לכן אנחנו צריכים את הפטור מחובת הנחה.
מכלוף מיקי זוהר:
יש מישהו שרוצה לומר משהו בנושא?
יעל כהן-פארן:
רק שזה לא הנושא שהקראת קודם, אבל בסדר.
שולי מועלם-רפאלי:
למה?
שולי מועלם-רפאלי:
זה בדיוק זה.
מכלוף מיקי זוהר:
למה?
מכלוף מיקי זוהר:
הצעת חוק חומר נפץ.
יעל כהן-פארן:
דיברתם על 3.
מכלוף מיקי זוהר:
מי בעד, שירים את ידו.
מכלוף מיקי זוהר:
הצעת חוק משק החשמל (תיקון מס' 16) (רפורמה במשק החשמל).
מכלוף מיקי זוהר:
נציג הממשלה.
נדב שיינברגר:
אני יכול להסביר.
מכלוף מיקי זוהר:
בבקשה, אדוני.
מכלוף מיקי זוהר:
נדב שיינברגר, אם אינני טועה.
נדב שיינברגר:
חוק משק החשמל מגיע לכאן אחרי קרוב לשלוש שנים של עבודה של כל המשרדים כדי לנסות לקדם את הרפורמה במשק החשמל.
נדב שיינברגר:
חוק משק החשמל אמור להסתיים וכל הזיכיונות של חברת החשמל אמורים להסתיים בנובמבר השנה.
נדב שיינברגר:
אנחנו לחוצים לנסות להעביר את זה כבר בתקופה הקרובה, ולכן אנחנו מבקשים את הפטור כדי שיתחילו לעבוד על זה.
שולי מועלם-רפאלי:
כן.
שולי מועלם-רפאלי:
האם בסוף הצרכנים ישלמו פחות?
מכלוף מיקי זוהר:
זו התוכנית.
יעל כהן-פארן:
הרי זה חוק שלא רק שלוש שנים עובדים עליו, על הרפורמה עובדים 20 שנה, ואני חושבת שבאמת, להגיש פטור מחובת הנחה, לבוא עם הכול ברגע האחרון – לחץ, לחץ, לחץ – נובמבר נגמר הזיכיון.
מכלוף מיקי זוהר:
נגמר המושב, גברתי חברת הכנסת פארן.
יעל כהן-פארן:
אז היו צריכים להביא את זה לפני שלושה חודשים.
פנינה תמנו:
להביא את זה קודם.
מכלוף מיקי זוהר:
אבל זה תהליך.
יעל כהן-פארן:
מעמידים אותנו, את הכנסת - - -
פנינה תמנו:
אבל עבדו על זה בלי הפסקה.
מכלוף מיקי זוהר:
זה לא דבר פשוט, גברתי.
פנינה תמנו:
דווקא בגלל שזה דבר מורכב.
יעל כהן-פארן:
עבדו על זה, דווקא בגלל שזה דבר מורכב, מה אתה מייצר עכשיו?
יעל כהן-פארן:
לחץ?
יעל כהן-פארן:
אנחנו בשבוע לפני אחרון של המושב, אנחנו נצטרך להעביר עד סוף שבוע הבא את הרפורמה במשק החשמל.
יעל כהן-פארן:
זה נראה לך הגיוני?
מכלוף מיקי זוהר:
כן.
יעל כהן-פארן:
לא.
יעל כהן-פארן:
לי זה לא נראה הגיוני.
מכלוף מיקי זוהר:
אז תצביעי נגד.
יעל כהן-פארן:
ברור שאני אצביע נגד.
יעל כהן-פארן:
אני רק אומרת כאן שזה זלזול בכנסת, זה אמירה שהנושא הזה, תעבירו - - -
רועי פולקמן:
זה תואם עם יואל.
רועי פולקמן:
זה תואם איתכם.
יעל כהן-פארן:
- - - שזה יהיה בפטור מחובת הנחה זה לא נכון.
מכלוף מיקי זוהר:
הנושא תואם עם יואל, מרכז האופוזיציה.
פנינה תמנו:
אני מצטרפת לדברים של חברת הכנסת פארן.
פנינה תמנו:
דווקא בדברים מורכבים אנחנו מבינים שלפעמים פטור מחובת הנחה זה המוקש הגדול ביותר ואם מסתכלים על דברים רציניים ורוצים לא לפספס, בטח האופוזיציה, כל מיני דברים שעלולים בסוף לפגוע בציבור הצרכנים, אנחנו מבקשים שלא יהיה פטור מחובת הנחה, בטח אנחנו מתנגדים לדבר הזה ואני חושבת שאם זה כל כך היה רציני, היה אפשר להביא את זה.
מכלוף מיקי זוהר:
רביזיה הוגשה על-ידי חבר הכנסת טיבי.
מכלוף מיקי זוהר:
הצעת חוק דיני הבחירות לרשויות מקומיות.
מכלוף מיקי זוהר:
יש כאן את נציג הממשלה לפני שאנחנו עוברים לנושא הבא בסדר-היום?
אתי בן יוסף:
בודקים מי הנציג.
מכלוף מיקי זוהר:
הצעת חוק סדר הדין הפלילי (חקירת חשודים).
מכלוף מיקי זוהר:
יש פה את נציג הממשלה לפני שאנחנו עוברים לסדר-היום?
אחמד טיבי:
כולם נמצאים בחקירות, איך יגיעו לפה?
מכלוף מיקי זוהר:
אני אעזוב את זה בינתיים, נשאיר את זה לסוף.
מכלוף מיקי זוהר:
סעיף ב', פניית יושב-ראש ועדת החוקה, חוק ומשפט בדבר טענת נושא חדש בעת הדיון בהצעת חוק בתי משפט לעניינים מינהליים (הסמכת בית משפט לעניינים מינהליים לדון בהחלטות מינהליות של רשויות ישראליות הפועלות באזור).
מכלוף מיקי זוהר:
טוען או טוענת הטענה, מי הם?
ניסן סלומינסקי:
אני.
מכלוף מיקי זוהר:
אתה טענת את טענת נושא חדש?
ניסן סלומינסקי:
אני ביקשתי נושא חדש, כן.
מכלוף מיקי זוהר:
מה זאת אומרת?
מכלוף מיקי זוהר:
זה משהו חדש.
אחמד טיבי:
אחריו אני רוצה לדבר.
אחמד טיבי:
תגיד לו מה התרגיל שאתה עושה.
מכלוף מיקי זוהר:
הרביזיה של חבר הכנסת טיבי נקבעת לשעה 11:45.
אחמד טיבי:
מה התרגיל שאתה עושה.
מכלוף מיקי זוהר:
תסביר את טענתך לטענת נושא חדש – שתכף גם נדחה אותה.
ניסן סלומינסקי:
קיימנו דיונים מעמיקים בנושא של הצעת חוק בתי משפט מינהליים, ובמסגרת הדיונים כפי שמקובל בכל ועדה עשינו כמה שינויים, כפי שמקובל במסגרת עבודה של ועדה, לא מעבר לזה.
ניסן סלומינסקי:
אבל מאחר ששמעתי שיש כאלה שירצו לטעון שזה נושא חדש, והם יעשו את זה כנראה רק כדי לעכב הצבעות, אז אמרתי, אני אשאל את השאלה הזאת.
מכלוף מיקי זוהר:
זה תרגיל פרלמנטרי.
שולי מועלם-רפאלי:
מדרגה ראשונה.
מכלוף מיקי זוהר:
שמעת, גברתי?
מכלוף מיקי זוהר:
יושב-ראש ועדת חוקה יוזם מהלך פרלמנטרי שמונע בהמשך טענת נושא חדש.
יעל סלנט:
מהו הנושא החדש?
אחמד טיבי:
מה נושא חדש, מר סלומינסקי?
מכלוף מיקי זוהר:
יהיה אפשר להגיש נושא חדש שוב?
ניסן סלומינסקי:
הנושא החדש שאני שואל זה על כל אותם שינויים שהוועדה עשתה במסגרת החוק, ואני מקווה שהיועץ המשפטי - - -
ניסן סלומינסקי:
מאחר שמישהו ניסה לעשות תרגיל, לעכב הצבעה, הוא הודיע שהוא יעשה את זה, אז אמרתי אני אקדים, למה לא?
מכלוף מיקי זוהר:
מה הטענה?
מכלוף מיקי זוהר:
אתה יכול להגדיר אותה?
ניסן סלומינסקי:
אני אומר, יש לי ספק – ואני לכן רוצה שהיועץ המשפטי ילבן אותה ונצביע עליה כדי שנדע שאכן אין כאן בעיה.
ניסן סלומינסקי:
אבל בכל אופן, מאחר שעשינו כמה שינויים, כפי שכל ועדה עושה שינויים בחוק, ואני יודע שיעלה הנושא הזה, אני רוצה להעלות את זה, שהיועץ המשפטי יסביר.
יעל כהן-פארן:
אתה עושה נושא חדש לעצמך כדי שמישהו אחר לא יעשה לך?
שולי מועלם-רפאלי:
לא.
שולי מועלם-רפאלי:
בעקבות השינויים.
יעל כהן-פארן:
זה מה שהוא עושה - - -
שולי מועלם-רפאלי:
נכון.
שולי מועלם-רפאלי:
יש פה כללים פרלמנטריים לגיטימיים.
מכלוף מיקי זוהר:
אפשר בבקשה להקשיב?
מכלוף מיקי זוהר:
אני אאפשר לכל אחד לדבר בזמנו.
יעל כהן-פארן:
פשוט לא ייאמן.
שולי מועלם-רפאלי:
למה לא ייאמן?
שולי מועלם-רפאלי:
כשאת מגישה רביזיה על חוק של עצמך, את עושה את זה?
מכלוף מיקי זוהר:
אפשר לתת לחבר הכנסת אילטוב להתבטא?
מכלוף מיקי זוהר:
אני מניח שטיבי הולך להסכים איתו בפעם הראשונה.
רוברט אילטוב:
כבוד היושב-ראש, אני חושב שזה תקדים לא בריא לכנסת שהיושב-ראש יביא את הנושאים שהוא הביא להצבעות אצלו בוועדה, שהוא יטען לנושא חדש.
רוברט אילטוב:
אני חושב שזה כלי לא תקין.
רוברט אילטוב:
אומנם אפשר להשתמש בזה אבל אני חושב שזה לא מקובל.
רוברט אילטוב:
התקדים הזה יבוא עכשיו, כל יושבי-ראש הוועדות יבואו לכאן כדי ללבן את העניינים שלהם.
רוברט אילטוב:
הסיפור של נושא חדש צריך לבוא באירועים חריגים, לא על כל דבר צריך לטעון נושא חדש, ולכן השימוש בנושא חדש באופן ציני שכזה, אני חושב שזה לא נכון לעשות.
רוברט אילטוב:
ניסן, אני באמת מבקש ממך.
מכלוף מיקי זוהר:
ניסן, אני רוצה להצטרף לדבריו של חבר הכנסת אילטוב ולבקש ממך למשוך את טענת הנושא החדש.
אחמד טיבי:
בלי שאני אדבר?
מכלוף מיקי זוהר:
בלי שתדבר.
אחמד טיבי:
לא יעלה על הדעת.
מכלוף מיקי זוהר:
אני חושב שחבר הכנסת אילטוב בעניין הזה צודק ואני מחזק את דבריו.
ניסן סלומינסקי:
מי שהגיש את הבקשה הזאת גם היה בצלאל סמוטריץ, הוא לא יכול להגיע היום.
מכלוף מיקי זוהר:
בגלל שאתה אדם ישר, וחשפת פה את מטרת הטענה, ברגע שחשפת אותה אנחנו מבקשים ממך למשוך אותה.
ניסן סלומינסקי:
לא, אבל אני רוצה שנבין.
ניסן סלומינסקי:
היה חבר שהיה בוועדה ורצה להגיש נושא חדש, ובסוף הוא החליט לא, הוא יגיש את זה רק לפני - - -
רוברט אילטוב:
אבל אתה יושב-ראש הוועדה, זה לא מקובל.
ניסן סלומינסקי:
זה במקום בצלאל שלא יכול להגיע.
ניסן סלומינסקי:
מה שהוא אומר – לא, אני לא אגיש בישיבה, אני אחכה לישיבה ביום רביעי שצריכים להצביע ואז אני אגיש.
רוברט אילטוב:
אלה כלים פרלמנטריים.
מכלוף מיקי זוהר:
חבר הכנסת טיבי.
אחמד טיבי:
אדוני היושב-ראש, מה שאנחנו עדים לו עכשיו זה דבר חסר תקדים.
אחמד טיבי:
אני הייתי אתמול בדיוני ועדת החוקה, שבראשה עומד חבר הכנסת ניסן סלומינסקי, ותוך כדי דיונים אתמול אני אמרתי שיש דברים חדשים שיכולים להגיע עד כדי נושא חדש.
אחמד טיבי:
ואני החלטתי, יחד עם חבריי ברשימה המשותפת, לקיים דיון פנימי עם יועצים משפטיים כדי לבדוק אפשרות להגיש נושא חדש, מר סלומינסקי.
אחמד טיבי:
עדיין לא הכרענו האם מדובר בנושא חדש או לא בנושא חדש.
אחמד טיבי:
שמע כך סלומינסקי את הדברים שלי בוועדה והוא בא לכאן כדי לסכל אפשרות שאני וחבריי מחר נגיש נושא חדש, כדי למנוע ממני בתור חבר כנסת להשתמש בכלי הפרלמנטרי הזה.
אחמד טיבי:
אני הרבה זמן בכנסת.
אחמד טיבי:
שערורייה כזאת עוד לא הייתה.
אחמד טיבי:
אתה יושב-ראש ועדה, חוק שלך שאתה מקדם, של הממשלה, בא מציג נושא חדש על חוק שלך שאתה מקדם כדי שאחמד טיבי והח"כים הערבים לא יגישו נושא חדש.
אחמד טיבי:
תגיד, השתגעת?
אחמד טיבי:
מילא, היום יש דגל איראן בכנסת אבל גם תרגיל כזה?
ניסן סלומינסקי:
קודם כול, אתה אמרת שאתה לא רוצה להגיש את זה עד - - -
אחמד טיבי:
כי אני רוצה להתייעץ עם החברים שלי.
ניסן סלומינסקי:
אמרת שאתה רוצה להגיש את זה ביום רביעי כדי שאי אפשר יהיה לעשות - - -
שולי מועלם-רפאלי:
אם יש תרגילים פוליטיים, לגיטימי שהם יהיו מהאופוזיציה ומהקואליציה.
שולי מועלם-רפאלי:
הרי ברור, אחמד, שהמטרה שלך היא להגיש את זה ברגע האחרון, לעצור את ההליך.
מכלוף מיקי זוהר:
עצרו בבקשה.
מכלוף מיקי זוהר:
אני מבקש מאדוני להגיד באופן ספציפי מה הטענה, לגבי איזה סעיף בחוק ספציפית.
אחמד טיבי:
היועצת המשפטית, אם הוא מגיש, האם זה מונע ממני אפשרות לפני הקריאה השנייה והשלישית?
אחמד טיבי:
לפי התקנון אני יכול להגיש נושא חדש לפני ההצבעה.
מכלוף מיקי זוהר:
אז אני עונה לך.
מכלוף מיקי זוהר:
התשובה היא, לא בנושא הזה.
מכלוף מיקי זוהר:
בנושא אחר.
יעל סלנט:
תכף נבין מה הנושא החדש.
מכלוף מיקי זוהר:
זאת אומרת, אם הוא מדבר על סעיף ספציפי, אתה תוכל להגיש על סעיף אחר נושא חדש.
רוברט אילטוב:
אחמד, אם זה נדחה אתה לא יכול.
אחמד טיבי:
אבל אני רוצה להיות ענייני.
אחמד טיבי:
חבר הכנסת אילטוב, א.
אחמד טיבי:
אני מעריך את מה שאמרת.
אחמד טיבי:
ב.
אחמד טיבי:
אתמול היה דיון על כמה נושאים חדשים.
אחמד טיבי:
מה שאני אמרתי, היה סביר שמדובר בנושאים חדשים.
אחמד טיבי:
כדי לסכל את האפשרות שאני אעלה את הנושא על-פי דין, הוא בא לכאן, מקדים את האפשרות שאני אגיש?
אחמד טיבי:
ככה פוגעים בעבודת הכנסת?
מכלוף מיקי זוהר:
אני מבין מה שאתה אומר.
ניסן סלומינסקי:
מה פירוש?
ניסן סלומינסקי:
וברביזיות אתה לא עושה אותו דבר?
ניסן סלומינסקי:
רביזיה – אתה לא מגיש מייד רביזיה כדי שלא יוכלו - - -
מכלוף מיקי זוהר:
זה לא אותו דבר.
אחמד טיבי:
אתה אומר, אתה רוצה להגחיך את עבודת הכנסת עד הסוף.
רוברט אילטוב:
נושא חדש זה לא אותו דבר.
ניסן סלומינסקי:
אין נושא חדש כי הרי כל זה, זה במסגרת עבודת הוועדה.
מכלוף מיקי זוהר:
אני רוצה להתקדם.
מכלוף מיקי זוהר:
סעיף ספציפי עליו אתה טוען טענת נושא חדש.
ניסן סלומינסקי:
כל השינויים שעשינו.
מכלוף מיקי זוהר:
אי אפשר.
מכלוף מיקי זוהר:
משהו ספציפי.
ניסן סלומינסקי:
נניח אם עשינו שלושה שינויים.
מכלוף מיקי זוהר:
אתה טוען שלוש פעמים טענות נושא חדש?
ניסן סלומינסקי:
שלושתם.
מכלוף מיקי זוהר:
אז אני רוצה ללכת להצבעה ולאשר את טענת הנושא החדש שלך.
מכלוף מיקי זוהר:
אני רוצה לאשר אותה.
ניסן סלומינסקי:
מיקי, אני אומר, תחשוב עוד פעם.